Arkas (mytológia)

Arkas alebo Arkás (starogr. Αρκάς – Arkas, ) je v gréckej mytológii syn najvyššieho boha Dia a jeho milenky Kallisty, dcéry lykosúrskeho kráľa Lykaóna.Apollodoros, Kronika, 3,8,2. 

Kalisto bola jednou z dievčat družiny bohyne lovu Artemis. Jej krása upútala pozornosť najvyššieho boha Dia, ktorý ju zviedol tak, že vzal na seba podobu Artemidy.  Artemis neskôr pri kúpaní spozorovala, že Kallisto čaká dieťa, nahnevala sa na ňu a zo svojej družiny ju vyhnala. Kalisto potom opustená v horách porodila syna Arkada. Keď sa to následne dozvedela žiarlivá Diova manželka Héra, tá ju za trest premenila na medvedicu. 

Arkas sa stal následníkom lykosúrskeho kráľa Nyktima.Pausanias, Periégésis tés Hellados, 8,4,1. Od Triptolema sa naučil pestovať plodiny, piecť chlieb, pliesť tkaniny, a mnohé iné veci. Tieto znalosti následne zaviedol vo svojom kráľovstve do praxe.  Oženil sa s nymfou Eratou,(podľa inej verzie s Leaneirou , alebo s MeganeirouApollodoros, Kronika, 3,9,1.) a mali spolu dcéru HyperippuPausanias, Periégésis tés Hellados, 5,1,4. a synov Azana, Afeida a Elata, ktorí sa po mnohých rokoch stali jeho následníkmi. 

Kráľ Arkas bol vášnivý poľovník a jedného dňa pri love natrafil práve na medvedicu, ktorá bola jeho matkou a chcel ju zabiť. Zabránil mu v tom ale Zeus, aj jeho premenil na medveďa a potom ich oboch odškodnil tak, že ich vyzdvihol na nebo, kde dodnes žiaria ako súhvezdia Veľkej a Malej medvedice. 

Arkada až do našich čias pripomína Arkádia,Hyginus, Fabulae 275. ako bol po ňom pomenovaný lykosurský kraj.Pausanias, Periégésis tés Hellados, 10,9,5.  Obyvatelia hornatého kraja Arkádie sú známi svojim pokojným, priam idylickým pastierskym životom.

 Referencie a bibliografia 



Kategória:Postavy gréckej mytológie